Diari Oficial de la Generalitat Valenciana


Sumari del DOGV 9468, del 11-11-2022 (2022/10975)

ORDRE 7/2022, de 7 de novembre, de la Vicepresidència i Conselleria d'Igualtat i Polítiques Inclusives, per la qual es convoquen i estableixen les bases reguladores de les subvencions en matèria de supressió de barreres arquitectòniques per a 2022.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10384


Data del document
:   07-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Ordre

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

ORDRE 7/2022, de 7 de novembre, de la Vicepresidència i Conselleria d'Igualtat i Polítiques Inclusives, per la qual es convoquen i estableixen les bases reguladores de les subvencions en matèria de supressió de barreres arquitectòniques per a 2022. [2022/10714]  
Des que el text constitucional establira els principis rectors que haurien d'orientar en endavant els poders públics en el traçat de les polítiques d'índole social i econòmica, les actuacions d'impuls públic han trobat en les matèries de serveis socials i d'acció social, l'àmbit prioritari per a garantir l'aproximació de les diferències entre ciutadans que, progressivament, va originant la diversitat de realitats personals, econòmiques, socials o culturals.  
En aquest sentit, la Generalitat, des dels inicis de l'exercici de les seues competències, ha vingut consolidant un procés creixent d'atenció i de foment de les actuacions dels serveis socials, implicant-hi cada vegada més els agents, públics o privats, que hauran de col·laborar-ne en la prestació i gestió.  
En virtut de l'article 93 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, les entitats d'iniciativa social que realitzen actuacions de serveis socials previstes en el seu objecte social, quan reunisquen els requisits exigits, podran accedir a subvencions públiques en règim de concurrència competitiva.  
Finalment, el Decret 105/2019, de 5 de juliol del Consell, pel qual estableix l'estructura orgànica bàsica de la Presidència i de les conselleries de la Generalitat, assigna a la Direcció General de Persones Majors de la Vicepresidència i Conselleria d'Igualtat i Polítiques Inclusives, entre altres, la competència de la promoció de l'envelliment actiu, la prevenció de la soledat no triada, l'atenció social a persones majors i l'atenció residencial. En els mateixos termes es pronuncia el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives.  
La present ordre, que conté les bases reguladores, no té la consideració de disposició de caràcter general, per la qual cosa únicament s'aplicarà a la convocatòria 2022.  
D'acord amb la Resolució de 19 de juny de 2021, de la Vicepresidència i Conselleria d'Igualtat i Polítiques Inclusives, per la qual s'aprova el Pla estratègic de subvencions de la Vicepresidència i Conselleria d'Igualtat i Polítiques Inclusives per al període 2021-2023, les presents subvencions tenen el contingut següent:  
- Línia de subvenció: S2736 PEI d'emergència i desenvolupament  
L'objectiu estratègic és garantir la universalitat dels serveis i prestacions que afavorisquen la permanència a l'entorn de les persones majors i promocionar els entorns amigables, inclusius, accessibles i segurs per a persones majors.  
Es pretén afavorir l'autonomia personal i la participació a través de l'accessibilitat universal de les persones de més de 60 anys amb dificultats motores i/o sensorials.  
Per tot això, en l'exercici de la competència atribuïda per l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i conforme al Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives:  
  
  
ORDENE  
  
Primer. Objecte  
Convocar i aprovar les bases reguladores de les subvencions incloses en l'annex I, corresponents a prestacions econòmiques individualitzades, destinades a contribuir a la supressió de barreres arquitectòniques existents en l'habitatge propi o en l'edifici on habiten les persones majors.  
Aquestes subvencions són compatibles amb unes altres que per a la mateixa finalitat siguen convocades per qualsevol administració o entitat pública o privada, sempre que l'import total subvencionat no supere la despesa realitzada.  
  
Segon. Finançament  
L'import global màxim destinat a la convocatòria amb càrrec als pressupostos de la Generalitat, per a l'exercici 2022, aplicació 16.02.04, programa 313.60 «Persones Majors», Línia de subvenció S2736 «PEI d'Emergència i Desenvolupament», és de 850.000 - (procedència dels fons: aportació Generalitat no condicionada).  
  
Tercer. Forma i termini de presentació de sol·licituds  
1. El termini de presentació de sol·licituds serà de quinze dies comptats a partir de l'endemà de la publicació de la present ordre en el Diari Oficial de la Generalitat Valenciana.  
2. La sol·licitud, juntament amb la documentació requerida, es presentarà preferentment en el registre d'entrada de la Direcció Territorial de la conselleria competent en matèria de serveis socials de persones majors de la província que corresponga, sense perjudici de les formes previstes en la legislació de procediment administratiu comú.  
3. Les sol·licituds podran presentar-se de manera telemàtica a través de l'enllaç següent de la GUIA PROP que s'habilite a l'efecte:  
https://www.gva.es/es/inicio/procedimientos'id\_proc=1509&version=amp  
4. D'acord amb el que s'estableix en l'article 45.1b de la Llei 39/2015, d'1 d'octubre, del procediment administratiu comú de les administracions públiques, durant la instrucció de l'expedient es publicaran els requeriments d'esmena i altres tràmits a emplenar en el procediment a través de l'enllaç següent en el web de la Direcció General de Persones Majors, establint el termini per a la corresponent presentació:  
  
https://inclusio.gva.es/es/web/mayores/ajudes-i-subvencions  
L'esmena haurà d'efectuar-se de la mateixa manera que es va presentar la sol·licitud.  
  
Quart. Documentació que ha d'acompanyar la sol·licitud.  
La documentació a presentar pels sol·licitants de la subvenció serà la següent:  
a) La sol·licitud, segons model que figura en l'annex II d'aquesta convocatòria, degudament formalitzada i subscrita per la persona sol·licitant.  
b) Declaració responsable de la persona sol·licitant que no concorre en cap de les circumstàncies assenyalades en l'article 13 de la Llei 38/2003, de 17 de novembre, general de subvencions.  
c) Si la persona sol·licitant s'oposa al fet que l'òrgan convocant obtinga l'acreditació de trobar-se al corrent en el compliment de les seues obligacions amb la Seguretat Social, o no presta autorització perquè s'obtinga l'acreditació de trobar-se al corrent en l'acompliment de les seues obligacions tributàries amb l'Estat i amb la hisenda de la Generalitat, previstes en els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, general de subvencions, haurà d'aportar certificats positius expedits per la Tresoreria General de la Seguretat Social, per l'AEAT i per l'Agència Tributària Valenciana (ATV), expressius de trobar-se al corrent en el compliment de les obligacions amb la Seguretat Social o obligacions fiscals, si fa el cas.  
d) En el cas que la persona sol·licitant i/o els membres integrants de la unitat familiar s'oposen al fet que l'administració consulte les seues dades d'identitat mitjançant el sistema de verificació i consulta de dades, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, hauran d'aportar:  
1. Còpia compulsada o autenticada del document nacional d'identitat, passaport o número d'identificació d'estranger de la persona sol·licitant i, si fa el cas, del representant legal, segons siga escaient.  
2. Pensió / ingressos per treball i, si fa el cas, certificat de LABORA dels membres de la unitat familiar en edat laboral.  
3. Declaració de la renda de l'exercici anterior o certificat negatiu dels membres de la unitat familiar.  
4. Certificat de convivència, de la unitat familiar, expedit per l'ajuntament corresponent.  
e) Informe social que continga la pertinent prescripció facultativa favorable.  
f) Informe mèdic on es faça constar que la persona sol·licitant posseeix deficiències de caràcter motor o sensorial que impedeixen o dificulten la seua mobilitat o còpia de resolució de dependència en graus I, II o III, o de reconeixement del grau de discapacitat igual o superior al 33 %.  
g) Títol jurídic que acredite la propietat, l'usdefruit o l'arrendament del bé en el qual es pretenen realitzar les obres. En el cas que la persona sol·licitant siga l'arrendatària o la usufructuària, haurà d'aportar l'autorització de la persona propietària de l'habitatge per a la realització de les obres d'arranjament.  
h) Pressupost de les adaptacions a escometre.  
i) Autorització de la comunitat de propietaris, en cas d'obres per a eliminació de barreres en l'accés a una finca de propietat horitzontal.  
  
j) Acta de la comunitat de propietaris/àries amb la quantia que correspon pagar a la persona sol·licitant.  
k) Permisos municipals (llicència d'obra), si fa el cas, o bé justificant de pagament.  
l) Uns altres (pensions estrangeres, sentència judicial de representació legal...).  
m) Model de domiciliació bancària signat per la persona sol·licitant o representant legal.  
  
Cinqué. Termini per a resoldre i notificar la concessió  
1. La competència per a resoldre la convocatòria correspondrà a la persona titular de la direcció general competent en matèria de persones majors per delegació de la persona titular de la Conselleria competent en matèria de persones majors.  
2. El termini màxim per a resoldre i notificar la resolució serà de sis mesos a comptar des de l'endemà de la publicació de la present ordre.  
  
3. Transcorregut el termini màxim per a resoldre sense que s'haja notificat resolució expressa, les sol·licituds podran entendre's desestimades per silenci administratiu, de conformitat amb el que es disposa en l'article 25 de la Llei 39/2015, d'1 d'octubre, del procediment administratiu comú de les administracions públiques, i en l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat. Tot això, sense perjudici que subsistisca l'obligació legal de l'administració de resoldre expressament sobre la petició formulada.  
  
4. La resolució de concessió de les ajudes indicarà expressament les obres objecte de subvenció, l'import de l'ajuda concedida, l'import de la quantia a justificar per la persona sol·licitant i altres condicions al fet que estiga subjecta la subvenció. Aquesta resolució es publicarà en el Diari Oficial de la Generalitat Valenciana, servint aquesta publicació de notificació a les persones interessades, de conformitat amb el que es disposa en l'article 45 de la Llei 39/2015.  
  
Sisé. Recursos  
Les resolucions de concessió dictades per l'òrgan competent, posaran fi a la via administrativa, i contra elles, de conformitat amb els articles 123 i 124 de la Llei 39/2015, podrà interposar-se potestativament, recurs de reposició davant el mateix òrgan que les haja dictades, en el termini d'un mes comptat des de l'endemà de la seua notificació, o bé directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre que s'estime pertinent.  
  
Seté. Criteris de valoració de les sol·licituds de la subvenció per a la supressió de barreres arquitectòniques.  
Els criteris de valoració seran els continguts en la base cinquena de l'annex I.  
Contra la present ordre, que posa fi a la via administrativa, les persones interessades podran interposar els recursos següents:  
a) Potestativament, recurs de reposició, davant el mateix òrgan que la va dictar, en el termini d'un mes a comptar des de l'endemà de la publicació, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, de conformitat amb el que es disposa en els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 7 de novembre de 2022. La vicepresidenta del Consell i consellera d'Igualtat i Polítiques Inclusives: Aitana Mas Mas.  
  
  
  
ANNEX I  
Bases reguladores  
  
Primera. Objecte i actuacions subvencionables  
Constitueix l'objecte de la present subvenció contribuir a la realització de les despeses d'actuacions dirigides a l'eliminació de barreres arquitectòniques existents en l'habitatge propi o en l'edifici on habita la persona major, que obstaculitzen la seua mobilitat, incloent-hi aquelles transformacions o reformes que contribueixen a evitar els obstacles i a facilitar la mobilitat.  
Les actuacions objecte de subvenció hauran d'adequar-se a la normativa vigent en matèria d'accessibilitat i eliminació de barreres arquitectòniques.  
Aquestes subvencions són compatibles amb qualssevol altres que, per a la mateixa finalitat, siguen convocades per qualsevol administració o entitat pública o privada, sempre que, sumant tots els imports subvencionats, no excedisca del cost de l'actuació. Si ho excedira, l'import proposat es minorarà en la quantia que excedisca del cost total.  
  
1. Són subvencionables les reformes a l'interior dels habitatges que tenen com a finalitat l'adequació de les peces i dels elements que conformen l'habitatge, amb l'objectiu d'adaptar l'interior de l'habitatge per a la millora de l'accessibilitat:  
I Cambra higiènica. Conjunt d'intervencions amb la finalitat de millorar l'accessibilitat per a facilitar les activitats relacionades amb la higiene personal: substitució de la banyera per un plat de dutxa o adaptacions de banyera o dutxa, canvis d'aixetes; substitució o adaptació del WC o del lavabo; eliminació del bidet o altres elements per a facilitar la mobilitat; tractament antilliscant de paviments i instal·lació d'ajudes tècniques.  
II Cuina. Conjunt d'intervencions amb la finalitat de millorar les condicions de seguretat per a facilitar les activitats de la vida diària a la cuina: substitució de les plaques de gas canalitzat o butà per plaques elèctriques; adaptació del taulell de cuina i aixeteria; tractament antilliscant de paviments o instal·lació d'ajudes tècniques.  
III Altres peces. Conjunt d'intervencions amb la finalitat de fer adaptacions o proporcionar suports en l'entorn general del domicili per a facilitar la mobilitat general de la persona dins del seu habitatge: intervencions que es realitzen en zones comunes, com per exemple corredors o rebedors, i que consisteixen en actuacions com l'ampliació d'una porta, el canvi de gir d'una porta, l'eliminació d'algun escaló que dificulta l'accessibilitat o la instal·lació d'ajudes tècniques com per exemple barres o agafadors, entre altres.  
2. Són subvencionables les transformacions o reformes de l'edifici on habita la persona major que contribueixen a evitar els obstacles i a facilitar la mobilitat en les escales, en l'accés del carrer al portal, en zones comunes (garatges, terrasses) i en el portal, amb l'objectiu d'adaptar l'edifici per a la millora de l'accessibilitat. Aquestes obres poden consistir en la realització de rampes d'obra o les rampes portàtils, en la instal·lació d'ascensors, plataformes salvaescales i plataformes o elevadors verticals, etc.  
No són subvencionables les reformes de l'interior d'habitatges que pertanguen a persones jurídiques o entitats sense personalitat jurídica que tinguen com a activitat qualsevol de les descrites a la secció Q (Activitats sanitàries i de serveis socials), de la Classificació Nacional d'Activitats Econòmiques 2009 (CNAE - 2009).  
  
Segona. Beneficiaris  
1. Podran ser beneficiàries de les subvencions per a supressió de barreres arquitectòniques les persones sol·licitants que tinguen 60 anys o més, i que tinguen el seu domicili habitual i permanent en l'habitatge objecte de la reforma, i a les quals les obres beneficien directament. Per a poder obtindre la subvenció s'han de complir els requisits següents:  
  
a) Que la persona sol·licitant posseeix deficiències motores o sensorials que impedeixen o dificulten la seua mobilitat, o resolució de dependència en graus I, II o III, o grau de discapacitat igual o superior al 33 %.  
b) Que les actuacions a realitzar estiguen relacionades amb les necessitats d'accessibilitat i comunicació, sent excloses les obres que signifiquen una millora en la llar/edifici que no estiga directament relacionada amb els impediments físics i/o sensorials.  
c) Idoneïtat del sol·licitat per a cobrir la necessitat que requereix el subjecte, que s'acreditarà a través dels informes mèdic i social exigits.  
  
d) La persona sol·licitant ha de ser la propietària, usufructuària o arrendatària de l'habitatge objecte de la reforma. En cas que la persona sol·licitant siga l'arrendatària o la usufructuària, haurà de disposar de l'autorització de la persona propietària de l'habitatge per a la realització de les obres de condicionament.  
e) En el cas que la reforma se sol·licite per a eliminació de barreres en l'accés a una finca de propietat horitzontal, serà necessari comptar amb l'autorització de la comunitat de propietaris, registrada en la corresponent acta.  
f) No estar sotmesa a cap dels supòsits de prohibició per a ser persona beneficiària de subvencions, de conformitat amb l'article 13 de la Llei 38/2003, de 17 de novembre, general de subvencions.  
g) Estar al corrent del compliment de les obligacions tributàries amb l'Estat i la Generalitat Valenciana i de les obligacions amb la Seguretat Social.  
2. El compliment de les condicions establides en la present base per a posseir la condició de beneficiari vindrà referit a la data de finalització del termini de presentació de sol·licituds establit.  
  
Tercera. Obligacions dels beneficiaris.  
1. Els beneficiaris de la subvenció tenen l'obligació de realitzar l'obra que fonamente la concessió de la subvenció en la forma i condicions establerta, i en el període comprés entre l'1 de gener i el 30 de desembre de 2022.  
2. Els beneficiaris hauran de complir les obligacions que amb caràcter general s'estableixen en l'article 14 de la Llei 38/2003, de 17 de novembre, general de subvencions.  
3. L'incompliment del termini màxim de justificació de les subvencions podrà donar lloc al desistiment sense efectes o a la minoració de l'ajuda, amb exigència, si fa el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.  
4. Qualsevol ampliació de terminis, a sol·licitud dels interessats o d'ofici, requerirà el compliment de les condicions i circumstàncies previstes en la legislació de procediment administratiu comú.  
  
Quarta. Procediment de concessió.  
El procediment de concessió de les subvencions regulades en les presents bases es tramitarà en règim de concurrència competitiva, regulat en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
  
Cinquena. Criteris objectius d'atorgament de la subvenció per a la supressió de barreres arquitectòniques.  
1. L'import global màxim destinat a la convocatòria, inclòs en els corresponents crèdits pressupostaris, condiciona les obligacions que es contraguen amb càrrec a aquest.  
2. Per a la concessió de les subvencions se seguirà, com a únic criteri objectiu el rigorós ordre de data de presentació de sol·licituds, amb la totalitat de la documentació exigida per la convocatòria.  
3. La quantia de la subvenció estarà en funció dels ingressos totals de la unitat familiar, del nombre de membres d'aquesta, del cost de l'activitat subvencionada i del mòdul màxim determinat en el present article; no podent excedir, en cap cas, d'aquest mòdul o del cost de l'activitat subvencionada.  
Els ingressos totals de la unitat familiar es computaran conformement al barem establit en la taula següent:  
  
Nombre membres 1 2 3 4 o més  
Ingressos anuals bruts percebuts en euros, fins a:  
% Subvenció   
100 8.000,00 10.400,00 12.400,00 14.400,00  
95 9.000,00 11.700,00 13.950,00 16.200,00  
90 10.000,00 13.000,00 15.500,00 18.000,00  
85 11.000,00 14.300,00 17.050,00 19.800,00  
80 12.000,00 15.600,00 18.600,00 21.600,00  
75 13.000,00 16.900,00 20.150,00 23.400,00  
70 14.000,00 18.200,00 21.700,00 25.200,00  
60 15.000,00 19.500,00 23.250,00 27.000,00  
  
  
4. A l'efecte de la present ordre, es considerarà unitat familiar la integrada per les persones que convisquen en el domicili familiar, a les quals els unisca un vincle de parentiu fins al segon grau de consanguinitat o afinitat, extrem que s'acreditarà mitjançant certificat de convivència expedit per l'ajuntament corresponent.  
5. L'import màxim al qual pot ascendir la present subvenció serà de 10.000,00 euros (mòdul màxim).  
  
Sisena. Esmena de sol·licituds i delegació de la resolució de desistiment.  
1. Rebudes les sol·licituds i incoat l'expedient, l'òrgan instructor les verificarà i podrà realitzar d'ofici les actuacions que considere necessàries per a la determinació, coneixement i comprovació de les dades en virtut de les quals s'ha de pronunciar la resolució.  
2. Quan la sol·licitud no reunisca els requisits exigits, o no s'acompanye la documentació que, d'acord amb aquesta ordre, resulte exigible, es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, en el termini de 10 dies hàbils, esmene la falta o acompanye els documents preceptius, amb indicació que, si així no ho fera, se la tindrà per desistida de la seua petició, prèvia resolució que haurà de ser dictada en els termes previstos en l'esmentada legislació.  
3. Es delega en la persona titular de la direcció general competent en matèria de persones majors, la competència per a dictar la resolució a què fa referència l'apartat 2 d'aquesta base. La resolució indicarà expressament que s'adopta per delegació i es considerarà dictada per l'òrgan delegant, esgotant la via administrativa. Contra aquesta es podrà interposar directament recurs davant l'ordre jurisdiccional contenciós administratiu en la forma, termini i condicions que determina la llei reguladora d'aquesta jurisdicció No obstant això, prèviament es podrà interposar, potestativament, recurs de reposició conforme amb la legislació de procediment administratiu comú.  
  
Setena. Ordenació, instrucció i resolució.  
1. L'ordenació i instrucció del procediment de concessió correspondran a les direccions territorials d'Igualtat i Polítiques Inclusives que rebran les sol·licituds presentades i verificaran que les mateixes reuneixen els requisits per a poder ser tramitades.  
2. La competència per a resoldre la convocatòria correspondrà a la persona titular de la direcció general competent en matèria de persones majors per delegació de la persona titular de la Conselleria competent en matèria de persones majors.  
3. El termini màxim per a resoldre i notificar la resolució serà de sis mesos a comptar des de l'endemà de la publicació de la present ordre.  
  
4. Transcorregut el termini màxim per a resoldre sense que s'haja notificat resolució expressa, les sol·licituds podran entendre's desestimades per silenci administratiu, de conformitat amb el que es disposa en l'article 25 de la Llei 39/2015, i en l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat. Tot això, sense perjudici que subsistisca l'obligació legal de l'administració de resoldre expressament sobre la petició formulada.  
5. La resolució de concessió de les ajudes indicarà expressament les obres objecte de subvenció, l'import de l'ajuda concedida, l'import de la quantia a justificar per la persona sol·licitant i altres condicions al fet que estiga subjecta la subvenció. Aquesta resolució es publicarà en el Diari Oficial de la Generalitat Valenciana, i aquesta publicació servirà de notificació a les persones interessades, de conformitat amb el que es disposa en l'article 45 de la Llei 39/2015.  
6. L'òrgan competent per a la instrucció de l'expedient, a la vista de la documentació obrant en aquell i de les obligacions que s'adquirisquen amb la concessió de la subvenció, podrà recaptar els informes dels organismes i entitats que estime oportú i efectuar les comprovacions necessàries sobre l'exactitud de tot això.  
  
Vuitena. Comissió de valoració.  
1. Una vegada examinades les sol·licituds i per a la valoració i proposta de concessió d'aquestes subvencions, es constituirà una Comissió de valoració que estarà integrada pels membres següents:  
a) La persona titular de la prefectura de servei competent en persones majors de cada direcció territorial. Hi actuarà com a presidenta la persona que ocupe el cap del servei competent en persones majors de la Direcció Territorial de València.  
b) Una persona titular de la prefectura de secció del servei competent en persones majors de cadascuna de les direccions territorials, que serà designada per la persona al capdavant de cada direcció territorial.  
c) Una persona tècnica del servei competent en matèria de persones majors de cadascuna de les direccions territorials, designada per la persona al capdavant de cada direcció territorial.  
d) Com a secretari/ària actuarà un/a dels membres de la comissió, que serà triat pels seus components, una vegada constituïda.  
2. La comissió emetrà periòdicament informes on es concrete el resultat de les avaluacions efectuades en relació amb els períodes de temps que considere, i proposarà a l'òrgan competent per a la concessió de les subvencions les relacions prioritzades de persones beneficiàries, fins a esgotar el límit del crèdit existent per a la convocatòria.  
Així mateix, la comissió elaborarà, al final del procediment, una relació de les sol·licituds que es propose desestimar per falta de crèdit.  
3. La comissió actuarà com a òrgan col·legiat de conformitat amb el que es preveu en la legislació de procediment administratiu comú, a l'efecte d'elevar a l'òrgan concedent la proposta de resolució de les subvencions.  
  
Novena. No subjecció a polítiques de competència  
De conformitat amb el que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les subvencions concedides a l'empara de la present ordre no precisen la notificació a la Comissió Europea, per no reunir els requisits de l'apartat I de l'article 107 del Tractat de Funcionament de la Unió Europea, atés que no suposen un falsejament de la competència que afecte els intercanvis comercials entre els estats membres.  
  
  
Deu. Concurrència amb altres subvencions.  
L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
Onze. Modificació de la resolució de concessió.  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió. En el cas que la concurrència de subvencions supere el cost de les adaptacions realitzades en l'habitatge, es minorarà l'import previst inicialment en la quantia que excedisca de l'import justificat.  
  
  
Dotze. Informació i publicitat de les subvencions concedides.  
  
La resolució de concessió es publicarà en el Diari Oficial de la Generalitat Valenciana, amb expressió de la convocatòria, el programa i crèdit pressupostari al qual s'imputen, beneficiari, quantitat concedida i finalitat o finalitats de la subvenció.  
  
Tretze. Justificació de les subvencions i documentació justificativa.  
  
1. La documentació justificativa haurà de presentar-se abans del 31 de desembre de 2022.  
2. Els beneficiaris d'aquestes subvencions estaran obligats a entregar quants documents siguen necessaris per a justificar la quantia de la despesa efectuada en relació amb l'objecte subvencionat: factures i documents justificatius del seu pagament. Si fa el cas, es requerirà informe confirmatori de l'equip d'atenció primària bàsica de serveis socials del municipi del beneficiari.  
3. Les factures acreditatives de la despesa realitzada hauran de reunir els requisits recollits en el Reial decret 1.619/2012, de 30 de novembre, pel qual aprova el Reglament que regula les obligacions de facturació.  
4. Es considera despesa subvencionable el que ha sigut realitzat i pagat entre l'1 de gener i el 30 de desembre de l'exercici 2022.  
5. Quan les activitats hagen sigut finançades amb la subvenció, i a més amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.  
6. En cap cas l'import de la subvenció podrà ser de tal quantia que, a conseqüència de la percepció d'altres subvencions d'administracions públiques o entitats públiques o privades, o de qualsevol altra causa, supere el cost de l'activitat a desenvolupar pel beneficiari. En el cas que l'import de la subvenció supere el cost de l'activitat desenvolupada, l'administració exigirà el reintegrament quant a l'excés, i també farà l'exigència de l'interés de demora des del moment del pagament de la subvenció per part de la Generalitat.  
  
Catorze. Pagament de la subvenció.  
1. El pagament de les subvencions relatives a la supressió de barreres arquitectòniques s'efectuarà contra presentació per part de la persona beneficiària, de la justificació que acredite el seu dret a la percepció de la subvenció.  
2. Amb caràcter previ al pagament de la subvenció, la persona beneficiària haurà de trobar-se al corrent en el compliment d'obligacions tributàries i enfront de la Seguretat Social, i haver aportat declaració responsable de no ser deutora per resolució de procediment de reintegrament de subvencions.  
  
Quinze. Mètode de comprovació i pla de control.  
1. La comprovació administrativa de la justificació documental de la subvenció concedida es realitzarà mitjançant la revisió de la documentació que a l'efecte s'ha establit en les presents bases com d'aportació preceptiva per la persona beneficiària, per al pagament de la subvenció.  
  
2. La comprovació material de l'efectiva realització de l'activitat, existència de la condició o compliment de la finalitat, es durà a terme en els termes establits en el pla de control que s'elaborarà a aquest efecte en els termes establits en l'article 169.3 de la Llei 1/2015 adés esmentada.  
3. Per a la comprovació material de l'efectiva realització de l'activitat, s'efectuaran visites sobre el terreny en col·laboració amb l'equip d'atenció primària bàsica de serveis socials del municipi del beneficiari.  
  
4. Els criteris de selecció de la mostra per a la comprovació material de l'efectiva realització de l'activitat seran aleatoris, sent el percentatge mínim de l'ajuda a controlar sobre el total pagat del 5 %.  
Setze. Pèrdua d'efectes o minoració de l'import de la subvenció i exigència de reintegraments d'imports indegudament percebuts.  
  
1. Podrà deixar-se sense efecte la subvenció concedida o minorar la seua quantia, amb reintegrament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en la present ordre, així com en els supòsits de l'article 37 de la Llei 38/2003, de 17 de novembre, general de subvencions, en relació amb l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El procediment de reintegrament o minoració s'iniciarà d'ofici a conseqüència de la pròpia iniciativa de l'òrgan competent, d'una ordre superior, de la petició raonada d'altres òrgans que tinguen atribuïdes o no facultats d'inspecció en la matèria, o de la formulació d'una denúncia.  
3. En la tramitació del procediment es garantirà, en tot cas, el dret de la persona interessada a l'audiència.  
4. El termini màxim per a resoldre i notificar la resolució serà de dotze mesos des del moment en què s'incoe l'expedient de revocació o minoració, i si fa el cas, de reintegrament, de conformitat amb l'article 42 de la Llei 38/2003, de 17 de novembre, general de subvencions.  
  
5. Les quantitats que s'hagen de reintegrar tindran consideració d'ingrés de dret públic, a l'efecte del procediment aplicable per a la cobrança.  
  
Dèsset. Responsabilitat i règim sancionador.  
1. Les persones beneficiàries quedaran sotmeses a les responsabilitats i règim sancionador regulat en el capítol IV, del títol X, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per la comissió de les infraccions administratives contemplades en la normativa bàsica estatal.  
  
2. També quedaran sotmeses al que s'estableix en la legislació de procediment administratiu comú i de procediment sancionador.